Elmar Järvesoo

Elmar Järvesoo (kuni 1935. aastani Elmar Gerberson, 22. märts 1909 Saarde vald, Pärnumaa – 7. detsember 1994 Ormond Beach, Florida) oli Eesti poliitik ja põllumajandusteadlane. 

 Elulugu 
Lõpetas Pärnu Linna Poeglaste Gümnaasiumi. 1928. aasta kevadel siirdus vabatahtlikuna kaitseväkke, kus teenis pioneeripataljonis. Ta lõpetas Sõjakooli aspirantide klassi. Reservi arvati 1930. aastal ja ülendati tehnilise väe lipnikuks gaasiasjanduse erialalPäewaleht, nr. 179, 6 juuli 1939..

Õppis Tartu Ülikooli põllumajandusteaduskonnas, ülikooli lõpetas 1934. aastal. Põllutööpraktikal oli Taanis. Töötas Akadeemilise Põllumajanduse Seltsi stipendiaadina Soomes ja oli Tartu Ülikooli kultuurtehnika ja geodeesia kabineti assistendiks kuni asus 1937. aasta sügisel Põllutööministeeriumi stipendiaadina end täiendama agraarökonoomilistes ja eriti talutööde ratsionaliseerimise küsimustes Berliini ülikooli juurdeUus Eesti, nr. 179, 6 juuli 1939.. 1939. aasta sügissemestril täiendas end Rootsi Põllumajandusülikooli Ultuna kampuses. 

Elmar Järvesoo kaitses doktoriväitekirja Berliinis 1939. aastal Friedrich Wilhelmi Ülikoolis. Dissertatsiooni teemaks oli "Voraussetzungen und Richtlinien zur Mechanisierung der Landwirtschaft in Estland" ehk Eesti põllumajanduse mehhaniseerimise eeldusi ja sihtjoon. Juhendajateks professorid Deneker (põllumajandusmasinad ja -riistad) ja Ries (talutööde ratsionaliseerimine). Viibis teadustööl stipendiaadina mitmes välisriigisAgronoomia, 1939 nr. 9. Väitekirja kaitsmisjärgselt oli ta Põllumajandusliku Uurimise ja Katsemajanduse Komitee teaduslik sekretärAgronoomia, 1940, nr. 3. 

Kuni 1944 lahkumiseni oli Järvesoo Põllumajandusliidu peanõunikuna Põllumajanduse Mehhaniseerimise Keskühistu nõukogu liigeSakala, nr. 97, 28 juuni 1944. 

Pärast sõda täiendas end Massachusettsi riigiülikoolis Amherstis USA-s (1950–1953), Põhja-Carolina põllumajandusülikoolis (1960–1961) ning Harvardi ülikoolis Bostonis (1968–1969). Järvesoo oli 1966. a. sügissemestril Soomes Fulbright professorina, õpetades seal Helsingi kaubanduskoolis ning Svenska Handelsskolas majandust. 1971/72 õppeaastal oli vahetusprofessorina Freiburg/Breissau ülikoolis Lääne-SaksamaalDr. agr. Elmar Järvesoo prof. emer. elu ja töö. Üliõpilasselts Liivika kirjastus Toronto, 2001. 236 lk.. 

Tema abikaasa oli eesti kunstipedagoog, maalikunstnik ja kodukaunistaja, avalikkusele Eesti suurima eraannetajana tuntud Aino Järvesoo. Nende toetusel osteti Tartusse Baeri tänavale maja üliõpilasseltsile Liivika, mille liige oli Elmar Järvesoo 1937. aastast kuni surmani.

Kuulus haridusministrina Heinrich Marga valitsusse.

Akadeemilise Põllumajanduse Seltsi liige 1930. aastast ja auliige 1990. aastast. Ta oli seltsi teadusajakirja Agronoomia toimetuse sekretär oktoobrist 1932 kuni veebruarini 1935Karelson, M. 1990. Agronoomia 1920...1940. Agraarteadus I. 1, lk 9-18..

 Viited 

 Kirjandus 
 Elmar Järvesoo – agronoomia doktor. Päevaleht, 6. juuli 1939, nr. 179, lk. 2.
 Elmar Järvesoo; Leo Koobas (toim.) 1991. Balti Ülikool Saksamaal 1945–1949. Toronto: Balti Ülikooli Eesti Selts. 
 Leo Koobas (2001). Dr. agr. Elmar Järvesoo prof. emer. elu ja töö. Üliõpilasselts Liivika Kirjastus: Toronto.

 Välislingid 


Kategooria:Eesti põllumajandusteadlased
Kategooria:Agronoomide Koja liikmed
Kategooria:Eesti eksiilvalitsuse liikmed
Kategooria:Balti Ülikooli professorid
Kategooria:Pioneerpataljoni koosseis
Kategooria:Tartu Ülikooli põllumajandusteaduskonna vilistlased
Kategooria:Üliõpilasselts Liivika liikmed
Kategooria:Organiseerumatute Büroo liikmed
Kategooria:Eesti Maaülikooli audoktorid
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1909
Kategooria:Surnud 1994